CELEX: 62021TN0230
Language: ro
Date: 2021-04-28 00:00:00
Title: Cauza T-230/21: Acțiune introdusă la 28 aprilie 2021 – Jalkh/Parlamentul

21.6.2021   
            
            
               RO
            
            
               Jurnalul Oficial al Uniunii Europene
            
            
               C 242/51
            
         
      Acțiune introdusă la 28 aprilie 2021 – Jalkh/Parlamentul
      (Cauza T-230/21)
      (2021/C 242/72)
      Limba de procedură: franceza
      
         Părțile
      
      
         Reclamant: Jean-François Jalkh (Gretz-Armainvilliers, Franța) (reprezentant: F. Wagner, avocat)
      
         Pârât: Parlamentul European
      
         Concluziile
      
      Reclamantul solicită Tribunalului:
      
                  —
               
               
                  Anularea deciziei Parlamentului European P9 TA(2021)0092 din 25 martie 2021 privind cererea de ridicare a imunității reclamantului (2020/2110 IMM) și prin care se ridică în mod efectiv imunitatea acestuia;
               
            
                  —
               
               
                  obligarea Parlamentului European la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv, întemeiat pe o excepție de nelegalitate îndreptată împotriva articolului 32 din Comunicarea nr. 0011/2019 din 19 noiembrie 2019. Reclamantul consideră că faptul că un deputat nu poate face o copie a dosarului permite manipularea acestuia înainte de comunicarea sa membrilor Comisiei pentru afaceri juridice a Parlamentului (denumită în continuare „Comisia JURI”). În opinia sa, această dispoziție ar constitui o încălcare vădită a dreptului la apărare, a dreptului la un proces echitabil, a principiului general al egalității armelor și a echității procedurale.
               
            
                  2.
               
               
                  Al doilea motiv, întemeiat pe încălcarea unor norme fundamentale de procedură. Acest motiv se împarte în patru aspecte.
                  
                              —
                           
                           
                              Primul aspect, întemeiat pe infracțiunea de fals și uz de fals pe care ar fi săvârșit-o raportorul Comisiei JURI și președintele acesteia.
                           
                        
                              —
                           
                           
                              Al doilea aspect, întemeiat pe încălcarea regulii „penalul ține în loc civilul și administrativul”.
                           
                        
                              —
                           
                           
                              Al treilea aspect, întemeiat pe încălcarea de către Parlament a articolului 7 din Comunicarea nr. 0011/2019 din 19 noiembrie 2019.
                           
                        
                              —
                           
                           
                              Al patrulea aspect, întemeiat pe încălcarea articolului 9 din Regulamentul de procedură al Parlamentului European.
                           
                        
            
                  3.
               
               
                  Al treilea motiv, întemeiat pe încălcarea articolului 8 din Protocolul nr. 7 privind privilegiile și imunitățile Uniunii Europene (JO 2012, C 326, p. 266, denumit în continuare „protocolul”).
               
            
                  4.
               
               
                  Al patrulea motiv, întemeiat pe încălcarea articolului 9 din protocol. În această privință, reclamantul invocă un caz flagrant de fumus persecutionis.